Държавен вестник, бр. 103, 2024 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  103
Раздел VІI
Водомери за чиста студена и/или чиста топ­
ла вода
Чл. 54. (1) Водомерите за чиста студена 
и/или топла вода са средства за измерване, 
предназначени да измерват, запаметяват и 
показват обема на чистата студена или топ­
ла вода, преминаваща през измервателен 
преобразувател, при условията на измерване.
(2) Водомерите се състоят най-малко от 
измервателен модул, калкулатор (включител­
но устройство за настройване или кориги­
ращо устройство, при наличие) и показващо
устройство, които могат да бъдат в различни 
корпуси.
(3) Студена е водата с температура от 0 °С 
до 30 °С, топла е водата с температура над 
30 °С до най-малко 90 °С.
Чл. 55. Водомерите за чиста студена и/
или топла вода се предоставят на пазара 
и/или се пускат в действие след оценено и 
удостоверено съответствие със съществените 
изисквания, определени по реда на Наредбата 
за съществените изисквания за оценяване на 
съответствието на средствата за измерване, 
и подлежат на последващи проверки по реда 
на тази наредба.
Чл. 56. (1) Последващата проверка на 
водомери включва:
1. проверка на грешката на показанията 
на водомерите с оценено съотвествие със 
съществените изисквания при измерване 
на действителния обем, като се определя 
най-малко при следните три стойности на 
разхода: между Q1 и 1,1 Q1; между Q2 и 1,1 Q2; 
между 0,9 Q3 и Q3; за комбинирани водомери 
проверка на грешката на показанията се 
извършва за всеки един от водомерите при 
следните стойности на разхода: между Q1 и 
1,1 Q1; между Q2 и 1,1 Q2; между 0,9 Q3 и Q3;
2. проверка за херметичност се извършва 
при периодична и последваща проверка след 
ремонт, при която водомерът трябва да из­
държи без пропускане или просмукване на 
вода през стените налягане, равно на 1,6 пъти 
максималното работно налягане за период 
от 1 минута.
(2) Грешките, установени при всяка от 
посочените по ал. 1 стойности на разхода, не 
трябва да превишават следните стойности:
1. при периодична проверка: 
а) ± 5 % в горната зона (Q2 ≤ Q ≤ Q4), 
при всяка температура на водата;
б) ± 5 % в долната зона (Q1 ≤ Q < Q2), 
при всяка температура на водата;
2. след ремонт:
а) ± 2 % в горната зона (Q2 ≤ Q ≤ Q4), за 
вода с температура ≤ 30 °C;
б) ± 3 % в горната зона (Q2 ≤ Q ≤ Q4), за 
вода с температура > 30 °C;
в) ± 5 % в долната зона (Q1 ≤ Q < Q2), 
при всяка температура на водата.
(3) Температурата на водата по време на 
проверката трябва да е:
1. за водомери с температурни класове 
Т30 и Т50 – в интервала между 10 °C и 30 °C;
2. за водомери с температурни класове 
Т70 ... Т180 при температура 50 °C ± 5 °C;
3. за водомери с температурни класове 
Т30/70 ... Т30/180, при температура 50 °C 
± 5 °C.
(4) При последваща проверка след ремонт, 
ако всички грешки в измервателния обхват 
на водомера са с един и същ знак, поне една 
от грешките трябва да бъде по-малка от 
половината от стойността на максималната 
допустима грешка.
Чл. 57. (1) Лабораторията, която извършва 
проверката, трябва да осигури:
1. разширената неопределеност на дейст­
вителния обем да не превишава 1/5 от при­
ложимата максимална допустима грешка при 
последващи проверки;
2. неопределеността при измерване на 
налягането да бъде в рамките на ± 5 % от 
измерената стойност;
3. по време на всяко измерване относител­
ното изменение в разходите да не превишава 
± 2,5 % между Q1 и Q2 и ± 5 % между Q2 и Q4;
4. неопределеността при измерването на 
температурата да не превишава ± 2 °С.
(2) Водомерите се проверяват индиви­
дуално или по такъв начин, че да покажат 
индивидуалните си характеристики.
(3) Налягането на изхода на водомера при 
изпитването трябва да е достатъчно високо, 
за да се избегне кавитация.
Чл. 58. (1) При последваща проверка на 
водомерите за студена вода трябва да са из­
пълнени изискванията на чл. 56.
(2) При последваща проверка на водоме­
рите за топла вода трябва да са изпълнени 
изискванията на чл. 56, с изключение на 
изискванията за температурите, при които 
изпитванията се извършват със студена вода.
(3) Водомерите могат да се проверяват на 
серии, като в този случай изходното налягане 
на всички водомери трябва да е достатъчно, 
за да се избегне кавитация, и трябва да се 
вземат специални мерки за избягване на 
взаимното влияние между водомерите.
(4) Използваното оборудване може да 
включва автоматични уреди, обходни вен­
тили, ограничители на потока и т.н., при 
условие че всеки изпитвателен кръг между 
водомерите, които трябва да се проверят, и 
контролните резервоари е ясно определен и 
е възможно по всяко време да се проверява 
вътрешният му пад на налягане.
(5) За подаване на вода може да се използва 
всякакъв вид система. Ако няколко изпитва­
телни кръга работят заедно, не трябва да се